钦定古今图书集成/明伦汇编/氏族典/第231卷 > 杨源
## 钦定古今图书集成/明伦汇编/氏族典/第231卷 > 杨源

按《明外史杨瑄传》：“瑄子源，字本清，晓天文，授五官监
候。正德元年，刘瑾等乱政。十月，霾雾时作。源言：此众
邪之气，小人擅权，下将叛上。引譬甚切。瑾怒，矫旨杖
三十，释之。又上言火星入太微垣，乞收揽政柄，思患
预防。瑾大怒，又杖六十，谪戍肃州。行至河阳驿，以创
卒。熹宗即位，赐谥忠怀。”